Super Max gee sy spaarvarkie ook vlerkeMax Verstappen en Lewis Hamilton. Foto: Christophe Simon/AFP. Lewis Hamilton swaai sedert 2013 die septer op Forbes se lys van hoogsbetaalde F1-renjaers, maar Max Verstappen het hom vanjaar ook in dié resies verbygesteek. Volgens die gesaghebbende publikasie het die Red Bull-renjaer na raming $60 miljoen (sowat R1 miljard) in die sak gesteek, terwyl die 37-jarige Brit ongeveer $55 miljoen (meer as R940 miljoen) verdien het. Hamilton het egter geen bonusse verdien nie, terwyl Verstappen $20 miljoen se bonusgeld gekry het. Die immergroen Fernando Alonso beklee die derde plek op die lys, gevolg deur Sergio Perez. Die Mexikaanse renjaer verdien weliswaar ŉ kleiner salaris as sy wêreldkampioen-spanmaat, maar die bonusgeld beteken dat sy spaarvarkie vir niemand terugstaan nie. Charles Leclerc, Sebastian Vettel, Daniel Ricciardo, Carlos Sainz en Lando Norris is ook op die lys, terwyl George Russell die tiende plek beklee. In all, Formula 1’s ten highest-paid drivers are collecting an estimated $264 million, a 25% increase from 2021’s projections, which were generated during the season. See full list: https://t.co/VeOlUzWIvr pic.twitter.com/SWrYbKVppA — Forbes (@Forbes) November 23, 2022